Af klassifikationsoplysningerne fremgår en række detaljer vedrørende de centrale afsnit i dokumentet om COP15.

’TS’ betyder, at afsnittene er ’top secret’, det vil sige klassificeret som tophemmelige, som er det højeste sikkerhedsniveau i USA.

’SI’ viser, at der er tale om ’special intelligence’, der er betegnelsen for oplysninger fremkommet ved monitorering af elektronisk kommunikation.

’REL’ står for ’releasable to’ og såfremt, afsnittene måtte videregives til andre lande, var forkortelserne for de relevante lande derefter fremgået. I dette tilfælde er der ikke tale om oplysninger, som må videregives til andre lande.